El Tromeno provincijos parkas

El Tromeno provincijos parkas () – saugoma gamtos teritorija vakarų Argentinoje, Neukeno provincijos šiaurėje, tarp Čos Malalio ir Buta Rankilio (Čos Malalio ir Pehuenčeso provincijose). Įsteigtas 1971 m., nuo 2006 m. – Ramsaro konvencijos saugoma šlapynė.Parque Provincial El Tromen, ramsar.org

Parkas apima nenuotakiame duburyje telkšančią Tromeno lagūną, šalia jos stūksantį Tromeno ugnikalnį bei aplinkinius stepių kraštovaizdžius.

Sutinkami žinduoliai – tukotukai, viskašos, patagoninės maros, šarvuočiai, andinės lapės. «Subsecretaría de Turismo de la Provincia del Neuquén A.P.P. Tromen» Užfiksuotos bent 26 vandens ir migruojančių paukščių rūšys (svarbi andinių žuvėdrų buveinė, yra mažųjų nandų).Eduardo Ramil.  «Informe temático: Fauna – Relevamiento de aves» Tik čia rasta endeminė driežų rūšis Liolaemus punmahuida.

Parke rasta 10 archeologinių vietų su senųjų krašto gyventojų buities požymiais – 5 prie Los Baroso lagūnos, 4 prie Tromeno lagūnos, 1 – Vailės kalno pašlaitėse.Adán Hajduk.  «Informe en relación al „Plan general de manejo del Parque Provincial El Tromen“ – Temática específica: valores histórico culturales» 

 Šaltiniai 


Kategorija:Argentinos saugomos teritorijos